en ms id en id hu ms en id en ms id id id id id id id id id ms id id id id id id id id id id id id ms id en id en id id id id id id ms id id id id en ms en id id id id id id id en en id id id id en it en id id ms id id id id ms id de en id id en en en en en en en en en en es es en en ur en es en en es en es es el en ja en en en en en en en en en fr fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Medical’ Category
Wah. Tajuknya macam cerita seram saja. Jangan risau. Takkan tegak bulu roma membaca kisah ini. Ini cuma kisah berkaitan bekas pesakit saya di Temerloh dulu. Kisah yang bila dikenang kembali, boleh bergenang air mata saya.
Sebenarnya sudah lama saya hendak berkongsi kisah ini dengan semua. Tapi sungguh, saya tiada kesempatan. Kisahnya terjadi sekitar Februari hingga April yang lalu. Alang, seorang lelaki berketurunan Orang Asli yang berumur di awal 30-an. Alang dimasukkan ke wad surgical lelaki selepas terlibat dalam kemalangan jalan raya sebaik pulang dari kerja di pusat penebangan balak. Kemalangan itu berlaku sekitar jam 2 pagi.
Setelah diresusitasi di Jabatan Kecemasan, dia telah dihantar naik ke wad dalam keadaan intubated. Maksudnya, dia bernafas menggunakan alat bantu pernafasan (ventilator). Dia tiba di wad sekitar jam 7 pagi di saat para HO sedang sibuk membuat review pagi di wad. Dia mengalami intracranial bleed (ICB) dan beberapa kecederaan yang lain. Namun disebabkan ICU penuh, dia tidak dapat dipantau secara rapi di sana, sebaliknya hanya dimasukkan ke wad biasa saja.
Saya masih ingat, pada pagi itu, kawan saya, Michelle, yang oncall. Di Jabatan Pembedahan Am (Surgical), HO yang oncall perlu membuat review di acute cubicle, kubikal yang menempatkan pesakit-pesakit tenat yang memerlukan pantauan penuh dan rapi. Kelam-kabut Michelle hendak memastikan semua pesakit di kubikal itu habis di review semuanya termasuk kes baru yang tiba-tiba saja sampai di pagi hari itu. Sebaik saja pakar tiba pada jam 8 pagi itu, semuanya bertumpu di katil Alang, untuk mendengar apa kisahnya si Alang ini dimasukkan ke wad dalam keadaan begitu.
Ketika itu, Alang berada dalam keadaan yang agak menggelupur (restless) walaupun intubated kerana tiada sedation diberikan sepenuhnya kepada Alang. Pakar yang sedang membuat round terus menghubungi Pakar Bius oncall pada hari itu dan cuba mendapatkan sebuah katil di ICU untuknya. Setelah berbincang itu dan ini, akhirnya Alang berjaya ditempatkan di ICU. Saya telah diarahkan untuk memindahkannya ke sana bersama beberapa orang jururawat yang lain.
Hampir tiga minggu lamanya Alang berada di ICU. Banyak yang terjadi di sana. Pada suatu hari, ketika sedang makan di pantri wad, Michelle bertanya kepada saya tentang keadaan Alang di ICU. Saya juga tidak berapa pasti akan keadaannya kerana sepanjang dua minggu itu, saya hanya bertugas dan oncall di wad surgical lelaki saja. Tiba-tiba pada petang itu, kami mendapat tahu bahawa Alang akan dipindahkan ke wad semula. Kebiasaannya, kes-kes yang dipindahkan keluar daripada ICU disebabkan pesakit sudah beransuh pulih. Jadi besar kemungkinan Alang juga begitu.
Ketika dia tiba semula ke wad, keadaannya masih intubated tetapi sudah sedar dan menurut kata. Cuma keadaan paru-parunya pula yang mengalami komplikasi. Maka, dia sekali lagi ditempatkan di acute cubicle, katil nombor 17. Saya oncall pada hari itu. Jadi saya pergi terus ke katilnya untuk mendapatkan cerita penuh segala perkembangan Alang ketika berada di ICU. Saya perlu tahu semua itu kerana jika ada apa-apa yang terjadi, sayalah yang bertanggung jawab kerana sayalah yang oncall. Sekitar jam 7 malam itu, saya perlu mengambil darahnya. Saya pergi mendapatkannya dan memaklumkannya bahawa saya perlu mencucuknya untuk mengambil darah.
Alang kelihatan seakan-akan menjeling saya. Saya tahu, dia tidak mahu dicucuk. Dia kelihatan agak marah tapi dia tidak dapat berkomunikasi menggunakan suaranya. Saya memujuknya dengan menyatakan saya berjanji hanya akan mencucuknya sekali saja. Akhirnya dia seakan-akan pasrah saja. Sejak hari itu, kesemua HO yang oncall sudah kenal dengan perangai Alang. Kami terpaksa memujuknya dulu sebelum mengambil darah supaya dia tidak agresif.
Kadang kala saya lihat ada seorang dua ahli keluarganya yang datang melawat. Faham-faham sajalah. Mereka Orang Asli. Hidup susah. Bukan senang-senang mereka hendak mendapatkan pengangkutan untuk datang ke hospital. Pada suatu hari, saya berkesempatan bertemu dengan isteri Alang. Saya berbual-bual dengannya. Katanya, mereka mempunyai dua orang anak. Kedua-duanya perempuan. Isterinya tidak bekerja. Hanya Alang seoranglah yang menanggung mereka sekeluarga dan juga ibu bapa mereka. Sedih saya mendengarnya. Menurut isteri Alang, hendak tak hendak, Alang perlu sembuh kerana ada ramai yang bergantung kepadanya.
Pada ketika itu, saya memandang Alang. Alang hanya membalas semula pandangan saya itu dengan sayu. Dalam hati saya berkata: Agaknya, Alang dapat bertahan sehingga ke hari ini sebab dia tahu dia ada banyak tanggung jawab. Serius. Saya rasa sangat syahdu pada ketika itu.
Sebetulnya, ada banyak perkara yang terjadi kepada Alang sepanjang dia berada di wad. Dia pernah asystole (jantung berhenti berdenyut) sebanyak dua kali, dimasukkan-dikeluarkan-dimasukkan semula ke ICU beberapa kali dan mengalami komplikasi jangkitan kuman pada paru-paru yang teruk. Disebabkan itu, Alang terpaksa menjalani chest physiotherapy yang kerap dalam masa sehari untuk membantu mengeluarkan kahak dan lendir daripada paru-parunya.
Tapi, ahli fisioterapi hanya datang sekali saja dalam masa sehari itu. Selebihnya, Alang bergantung kepada doktor dan jururawat untuk melakukannya. Semua ini berlaku sebelum saya mula cuti kahwin pada Mac yang lalu. Ketika itu, saya terlalu banyak oncall secara selang sehari untuk memastikan cuti kahwin saya diluluskan. Jadi, pendek katanya, saya menghabiskan terlalu banyak masa menjaga Alang dan mengikuti perkembangannya dari hari ke hari. Saya masih ingat akan kata-kata pakar saya pada satu malam yang saya oncall: “Please do aggressive and intensive chest physio for him.”
Haaa. Saya pun apa lagi. Sejak hari itu, saya sangat kerap melalukan chest physio kepadanya. Tahu tak bagaimana chest physio dilakukan? Saya perlu mengetuk-ngetuk dada Alang di bahagian depan dan belakang menggunakan tangan dan diikuti dengan menyedut kahaknya menggunakan suction tube yang dimasukkan melalui tiub di tekaknya. Saya tahu Alang kesakitan dan sudah tidak larat diperlakukan begitu setiap hari. Tapi apakan daya. Ini yang terbaik untuk memastikan kahak Alang dapat dikeluarkan dengan kerap bagi mengelakkan keadaan paru-parunya teruk kembali.
Pernah Alang mengeluarkan bunyi-bunyi yang menyayat hati ketika saya sedang membuat chest physio ke atasnya. Saya sedih. Siapa yang tidak kasihan, kan. Tapi saya memang terpaksa. Tapi saya katakan pada Alang: “Alang, awak kena kuat. Awak kena sihat. Kesian kat isteri dan anak-anak awak yang tunggu awak tu kan.” Dengan berkata-kata begitu, Alang pasti akan memberi kerjasama. Bukan sekali dua saya melihat air matanya meleleh menahan segala kesakitan dicucuk, diketuk-ketuk dadanya dan dimasukkan suction tube ke tekaknya. Terlalu banyak kali!
Sehinggalah pada suatu hari, saya oncall lagi pada hari itu. Ketika hendak membuat chest physio ke atasnya, saya berbual-bual dulu dengannya walaupun dia tidak boleh membalas walau sepatahpun apa yang saya ucapkan. Saya cuma mengambil inisiatif berbual begitu untuk mendapatkan kerjasamanya dan pada masa yang sama, inilah cara untuk mendapatkan kepercayaannya supaya membenarkan saya membuat segala prosedur itu. Ketika sedang menyediakan suction tube dan membuka suction, saya berkata: “Alang, kalau awak dah sihat nanti, saya belanja awak nasi ayam, tau.” Tiada respon daripada Alang. Cuma dia tidak menghalang saya memasukkan tiub itu ke tekaknya.
Selepas itu, saya mula bercuti kahwin selama seminggu. Sebaik kembali bekerja selepas bercuti, saya bertugas di wad surgical perempuan pula. Oncall pun hanya di sana saja. Kemudian, saya terlibat dalam kemalangan pula dan bercuti selama lima hari pula. Sebaik kembali bertugas, Michelle memberitahu saya, Alang sudah di extubated (dikeluarkan tiub pernafasan daripada tekaknya) dan tidak perlu menggunakan ventilator lagi. Saya oncall pula pada hari itu. Jadi saya tidak sempat hendak pergi melihatnya di wad lelaki.
Dua hari selepas itu, saya oncall di wad kanak-kanak dan periferi untuk kes-kes surgical. Sekitar jam 6 petang, saya singgah sebentar di wad lelaki. Semata-mata untuk melawat Alang. Menurut Michelle, Alang telah dipindahkan ke subacute cubicle. Ketika diberi arahan oleh pakar untuk memindahkannya ke kubikal yang kurang tenat ini, kesemua staf di wad itu bertepuk tangan. Semuanya gembira kerana Alang sudah terlalu lama dirawat sebagai pesakit yang tenat di acute cubicle. Ibaratnya, dialah Tok Batin di wad itu! Mana tidaknya, dia sudah berada di katil nombor 17 itu sejak bulan Februari lagi. Sudah hampir 3 bulan dia berada di sana!
Ketika saya sampai, saya terus menuju ke katil barunya. Seorang jururawat sedang membuat dressing ke atasnya. Saya terus ke hadapan katilnya. Wah! Terkejut saya melihatnya. Dia sedang duduk di atas katilnya sambil tersengih lebar melihat saya. Jururawat itu bertanya dengan nada berseloroh kepada Alang: “Ha. Kenal ke siapa ni, Alang?” “Kawan”, jawab Alang sambil tersenyum lebar lagi. Tergelak besar saya dan jururawat itu.
Saya berbual-bual sedikit dengannya. Suara Alang serak-serak kasar kerana terlalu lama dia menggunakan tiub pernafasan di tekaknya. Kecederaan pada peti suaranya pasti tidak dapat dielakkan. Saya terharu melihat keadaan Alang yang sudah pulih sebegitu sekali. Dia betul-betul seorang yang bersemangat tinggi. Saya rasa, keadaan hidup dan tanggung jawab yang dipikulnya yang menyebabkannya betul-betul kuat semangat untuk pulih. Saya rasa, kalaulah tiada sesiapa di situ, mungkin saya akan ketawa sambil menangis. Alang adalah pesakit yang saya jaga hampir 3 bulan lamanya!
Sebelum saya berlalu pergi, Alang menegur saya: “Mana nasi ayam?”
Hahahaha. Kali ini saya betul-betul tergelak besar! Alang oh Alang. Awak memang seorang pejuang!
Salam Maal Hijrah 1433 Hijrah. Marilah kita berhijrah menjadi yang lebih baik daripada sebelumnya. Mari kita membentuk diri kita menjadi pejuang!
Nota 1: Terlalu sibuk dalam masa 2 minggu ini. Tak sempat nak update blog.
Nota 2: Terima kasih kepada semua yang sudi singgah di blog ini.
Nota 3: Kepada adik-adik jurusan perubatan yang ramai bertanya tentang studi dan dunia pekerjaan, saya akan cari masa untuk menjawab soalan adik-adik semua dalam satu entri nanti ya.
Posted on November 27th, 2011 by Sarah  |  30 Comments »
Kisah Hari Satu Sembilan Satu
Emak: Wa’alaikumussalam. Ngah, happy birthday.
Saya: Eh, emak. Thank you, mak. Alamak mak! Dah pukul 7.30 dah! Ngah baru bangun je ni. Ya Allah, mak. Ngah dah lambat sangat ni nak ke hospital.
Apa punya nasiblah saya hari ini. Pukul 7.30 baru terjaga dari tidur. Itupun nasib baik emak menelefon. Tapi tujuan emak adalah untuk mengucapkan selamat hari lahir. Bergegas saya bangun urus diri, solat Subuh, menggosok labcoat dan scrub (letih sangat malam tadi sehingga malas hendak menggosok awal-awal), beri ikan makan dan berlari ke stesyen metro.
Keluar saja dari stesyen metro, salji sedang turun dengan lebatnya. Bila salji turun, kita susah hendak berjalan. Hendak buka mata pun terhad. Tapi hari ini saya berlari. Hebat tak hebatnya saya hari ini, saya berlari tak jatuh pun tau. Sampai di cloakroom, salin scrub dan terus menuju ke tingkat 10. Saya lihat jam sudah pukul 9.10 pagi. Terlewat 10 minit dah ni. Tiba-tiba doktor saya kelihatan sedang berjalan di luar bilik kami. Saya mengucapkan selamat pagi dan meminta maaf kerana terlewat. Dia senyum saja. Wah. Saya bernasib baik nampaknya!
Di hospital pun seronok juga hari ni. Kami ke OT dah melihat Vaginal Hysterectomy. Satu prosedur membuang uterus (rahim) melalui faraj (dan bukannya melalui major operation di bahagian abdomen [Abdominal Hysterectomy]). Saya dan Farah berdiri bersebelahan dengan Assistant Doctor kami. Dia sedang menyambung dalam bidang ini. Dia banyak menerangkan tentang prosedur ini kepada kami. Tapi sudahnya kesimpulan saya dah Farah hanya satu: Ya Rabbi, sakitnya. Huhuhu. Kami sebenarnya membayangkan keadaan pesakit itu selepas selesai nanti (post-operative period).
Ok. Cukup dulu. Saya hendak studi. Terima kasih semua atas ucapan yang diberikan. Saya telah mendapat hadiah yang paling istimewa daripada adik saya, Adnan. Yang paling tidak akan saya lupa ialah entri khas daripada Wanie dan video yang disediakannya untuk saya. Lejut saya menangis. Perit-perit tekak tahan air mata. Terima kasih Wanie. KS sayang kamu!
Nota 1: Balik rumah tadi, eletrik tiada. Saya berlari melihat The Harolds. Ketiga-tiganya mati kerana bekalan oksigen mereka terputus. Entah dari pukul berapa eletrik tiada. Sedihnya saya!
Nota 2: Ya ampun. Muka budak-budak sungguh saya dalam video tu. Tapi kesemua lagu yang Wanie gunakan adalah lagu kesukaan saya. Menangis lagi tadi waktu menonton video tu.
Nota 3: Terima kasih Auyun, Faiz, Aizat, Glid, Asrul, Mubin, Nazlin dan Iku!
Nota 4: Penat ni. Baru sampai dari airport.
Posted on January 20th, 2009 by Sarah  |  28 Comments »
Bangun tidur pagi ini, saya teringat bahawa seluar jeans, blaus dan tudung masih belum digosok. Bergegas saya menyelesaikan kerja ini sebelum berkejar memberi The Harolds makan. Saya lihat balang airnya samar-samar. Subuh pun belum masuk lagi waktu itu. Fikir sekejap, lalu saya ambil keputusan untuk membasuh balangnya dulu. Tiba-tiba terlamalah pula membuat kerja itu. Sampai tak sedar pintu rumah diketuk oleh makcik cleaner yang datang hendak membersihkan dapur.
Saya bukakan pintu. Makcik itu terus laju menuju ke pintu dapur. Saya yang sedang terkejar-kejar hendak bersiap sebab sudah agak lewat untuk bertolak dipanggil oleh makcik cleaner itu. Dia bertanya, kenapa saya mengunci pintu dapur. Garang sungguh suaranya. Saya menjawab, saya tinggal seorang. Kalau saya tak kunci, tiba-tiba kalau ada orang masuk melalui pintu dapur sebelah sana, siapa yang susah. Tak pasal-pasal selepas itu makcik cleaner itu bising memarahi saya. Katanya, menyusahkan dia saja yang mengusung baldi dan alat menyental yang lain terpaksa bersusah sedikit untuk membuka kunci pintu dapur.
Ya Allah. Bengang sungguh saya waktu tu. Adakah patut saya yang dimarahnya sedangkan apa yang saya buat itu untuk tujuan keselamatan diri? Saya masuk bilik air dengan muncung panjang dan saya mengomel di dalam Bahasa Melayu. Biarlah dia nak kata apapun. Saya buka semula pintu bilik air dan menuju ke dapur. Saya katakan padanya, esok lusa tak datang pun tak mengapa. Saya dah bersihkan dapur tu awal-awal lagi. Bersih berkilat. Tak payah dia susah-susah datang.
Terus saya masuk bilik untuk mengambil kot saya. Dan waktu itu jugalah dia sudah mula hendak keluar dari rumah. Tiba-tiba dia berpusing dan menyambung bebelannya pada saya. Katanya, kalau tak mahu dia datang membersihkan dapur esok lusa, jangan guna dapur tu. Nanti kalau kotor dan tak dibersihkan, admin akan memarahinya pula. Ya ampun. Dah tu selama ni dia tak datang tu, siapa yang bersihkan dapur tu? Jiran rumah sebelah? Jangan harap. Dapur tu berkilat bersih sebab saya dah bersihkan sepanjang makcik tu tidak datang. Entah cuti apa lama sangat jadinya. Saya tak membalas. Saya biarkan saja. Boleh hilang mood pagi-pagi kalau dilayankan sangat makcik ni.
Saya berjalan super laju ke metro dan dari metro ke hospital. Memang agak terlambat. Sudahlah saya perlu berjumpa doktor saya dulu pagi ini. Sampai saja, salin scrub, naik tingkat 10, tunggu doktor datang dan saya memberitahunya bahawa saya perlu ke poliklinik pelajar di Kievskaya hari ini. Tak ada masalah. Dia lepaskan saya keluar pada pukul 10.30 pagi.
Janjitemu saya di poliklinik pada jam 11.30 pagi. Tapi saya terlewat sampai. Hampir 11.45 baru saya mejenguk di unit Heamatology di tingkat 3. Aduh. Sekali lagi saya kena marah. Bertahanlah saya mendengar bebelan seorang jururawat di situ. Saya terlewat kerana jalan sesak. Menyesal rasanya saya naik avtoline. Tapi kalau jalan kaki ke stesyen metro, jauhlah pula. Pasti akan lambat juga.
Selesai mengambil keputusan ujian darah saya yang lalu, saya menuju ke bilik rawatan. Doktor menanti di sana untuk konsultasi. Nah. Sekali lagi saya kena marah. Kena bebel dari A sampai Z untuk setiap yang tertera pada kertas keputusan ujian darah saya.
Ada yang faham kenapa saya kena bebel oleh doktor? Tahniah.
Serius tiada mood untuk buat apa-apa dah lepas tu. Hajatnya, disebabkan dapat balik awal (tengahari saya dah sampai rumah), saya hendak memasak. Sekarang, nak buat apa-apapun dah tak lalu.
Nota 1: Sistem dapur rumah saya bergabung dengan rumah sebelah. Pendek cerita, jiran rumah sebelah boleh mengakses ke rumah saya melalui dapur. Mereka semuanya berbangsa Kazakhstan, Ukrain dan Russia sendiri. Sebab tu saya sentiasa mengunci pintu dapur. Tak logikkan makcik tu marah-marah saya pagi-pagi begitu. Nasib baik saya jenis tak menjawab. Kalau tak, berapi dapur pagi tadi.
Nota 2: Ah, memang tak ada mood! (-_-)
Posted on January 15th, 2009 by Sarah  |  26 Comments »
Kisah Di Hospital (i)
Saya tertidur dalam keadaan nota O&G masih di tangan. Saya rasa, saya terlena sekitar jam 2.15 pagi. Masih terlalu awal berbanding biasa untuk saya tidur. Sebenarnya saya sedang menunggu jam mencecah 2.30 pagi supaya saya boleh menelefon rumah tanpa rasa bersalah mengejutkan mereka semua di pagi hari. Tapi tertidur pula. Nantilah baru menelefon. Saya tahu, mereka semua tahu saya selamat dan sihat.
Malam tadi saya membaca tentang rawatan kanser yang diterima oleh perempuan mengandung. Dalam pada itulah saya sempat berangan teringatkan cycle Oncology yang saya lalui pada bulan Oktober lalu. Di sepanjang cycle itu, kami tidak berapa dihiraukan oleh doktor kami, Dr. Sergei. Maksud saya, banyak yang terpaksa kami usahakan sendiri (bagi yang hendak berusaha). Apapun, hendak seribu daya, tak nak seribu dalih. Saya banyak membaca di rumah dan membuat nota peribadi untuk mengatasi semula kekurangan yang ada ini.
Bila tiba di hari terakhir cycle ini, kami dikehendaki membentangkan kes kami. Sebenarnya ada dua kes yang saya uruskan. Colorectal Cancer with liver metastasis dan Cholangioma with total obstruction of bile duct. Tapi ketika membentangkan kes, saya hanya perlu membentangkan kes Colorectal Cancer saja. Selesai saja saya bercakap, doktor yang mengendalikan sesi hari itu, Dr. Alexei (doktor ini mengendalikan hampir 90% sesi bersama kumpulan saya di sepanjang cycle), memberikan saya excellent mark dengan komen: “Penerangan awak memang penerangan budak otlichny cuma satu saja. Awak bercakap terlalu laju.”” Oh, doktor. Saya tahu tu. Saya bercakap sama laju macam saya berjalan. Huhu.
Selepas itu, doktor sebenar kumpulan saya masuk. Dr. Alexei menjelaskan serba sedikit prestasi kami ketika membentangkan kes tadi dan selama cycle itu berlangsung kepada Dr. Sergei. Hampir satu kelas lepas untuk cycle ini tapi masih ada beberapa orang yang tersangkut. Kami yang sudah lepas diarahkan untuk ke bahagian belakang kelas, meninggalkan beberapa yang masih sangkut di bahagian depan kelas untuk disoal lebih lanjut.
Saya sudah lega sebab sudah lepas. Ketika Dr. Sergei menanyakan beberapa soalan tambahan kepada yang masih belum lepas, dia tidak membenarkan kami yang di belakang kelas memberikan sebarang jawapan. Doktor ini garang. Susah hendak melihat dia tersenyum. Saya yang duduk di hujung meja panjang bertentangan dengannya pun rasa kecut perut. Tapi entah macam mana, pada satu soalan yang ditanyakanya kepada yang masih belum lepas, dia mengangkat muka bertanya kepada kami yang lain pula. Disebabkan saya berada paling bertentangan dengannya, terpaksalah saya menahan muka supaya tidak tunduk semula. Jatuhlah air muka, kan. Nanti dia ingat saya hendak mengelak daripada menjawab pula (ini adalah perkara normal bagi pelajar medik: kecut perut).
Dr. Sergei tenung saya, saya tenung dia. Disebabkan yang lain masih diam, saya pun menjawablah soalan yang diajukannya. Ini terpaksa sebenarnya. Tiba-tiba dia tidak puas hati dengan hanya penerangan lisan. Dipanggilnya pula saya ke depan untuk melukiskan apa yang saya terangkan tadi. Bukan pasal apa sangat pun. Tentang segala drainage procedures berkaitan abscess (nanah) atau sebarang pathway obstruction (saluran tersumbat) di portal-biliary tree saja. Nak juga kena lukis-lukis. Saya kecut perut sebenarnya. Tapi saya terus ke depan. Saya lukiskan pada kertas yang sedang dipegangnya. Sebaik siap tiga jaluran yang saya lakarkan, terus dia berkata: Maladyets!
Saya pun melangkah semula ke tempat saya. Dalam hati waktu itu ada dua perkara yang saya rasakan. Pertama: Kenapalah kesemua rakan skumpulan saya diam. Dah saya yang terpaksa menjawab untuk menyelamatkan keadaan. Kedua: Aik, saya rasa apa yang saya jawab itu mudah saja (sebenarnya) tapi dapat juga pangkat maladyets itu.
Kesimpulannya, untuk menjadi pelajar perubatan ini kena ada dua perkara. Pertama ialah keyakinan untuk menyuarakan jawapan. Betul salah itu perkara kedua. Selalunya memang terpaksa betullah, kan. Hehe. Kedua ialah persediaan yang cukup. Yang boleh saya katakan, sepanjang hari itu, bermula dengan Dr. Alexei dan kemudian diikuti pula terjahan soalan-soalan daripada Dr. Sergei, semua jawapan yang saya berikan adalah berdasarkan persediaan yang saya buat sendiri ketika di rumah. Kalau nak tunggu setakat apa yang disuap, saya tak rasa saya boleh bergraduasi dari sini.
Boleh tak kalau saya nak perasan sikit? Sebenarnya sejak dari awal cycle lagi, saya rasa Dr. Alexei memang lebihkan saya dalam segala hal. Huhu. Tapi saya bukan menjambukan diri, ok. Prinsip saya, sekali doktor mula beri perhatian kepada saya, saya akan buktikan bahawa tanggapan pertamanya tidak salah. Saya akan cuba memberikan yang terbaik supaya doktor itu sendiri puas hati dengan tanggapan pertamanya terhadap saya dulu. Ya. Terbukti saya ini ego.
Nota 1: Dr. Alexei adalah sangat comel (baca: kacak). Dia juga berkaca mata. Ketika bercakap dan tersenyum, matanya akan mengecil. Menambahkan kecomelannya (baca: kekacakannya). Ketika saya ke Dean’s Office pada bulan November lepas, saya terserempak dengannya. Oh, dia masih mengingati saya! (bunga-bunga dalam hati, kupu-kupu dalam perut)
Nota 2: Kisah ini ada siri berikutnya.
Posted on January 10th, 2009 by Sarah  |  25 Comments »
Another five months to go. Check yourself, dear.
b) Internal Medicine (rare cases are excluded still)
e) Surgery (revise the anatomical part again)
f) Orthopedic and Traumatology
l) Obstetrics and Gynaecology (O&G) (still working on the surgical management)
n) Ears, Nose and Throat (ENT)
o) Neurology (I don’t like this one. Then how to start?)
u) Reanimation (NICU, CCU, ICU)
y) State Exam (make sure you finish up the case files)
I have covered half of the list within four months. I have to work hard to finish another half of it and repeat them all at least once again. Five more months left before leaving Russia for good! Ok. I need coffee. No. Coffees.
Note 1: Urgency gives me the acceleration to speed faster. I love it.
Note 2: You will seldom see me on the net (as if I could resist blogging).
Posted on January 6th, 2009 by Sarah  |  29 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)